Censo dos Estados Unidos de América do 2000

O vixésimo segundo **Censo dos Estados Unidos de América**, levado a cabo pola *Oficina do Censo dos Estados Unidos (United States Census Bureau)*, determinou que a poboación dos Estados Unidos de América ao 1 de abril do **ano 2000** era de 281&nbsp;421&nbsp;906, un incremento do 13,2% respecto das 248&nbsp;709&nbsp;873 rexistradas durante o censo do ano 1990.

A poboación residente dos Estados Unidos inclúe a cantidade total de habitantes nos 50 estados e no Distrito de Columbia. Tamén foron contados os residentes do estado libre asociado de Porto Rico, cuxa poboación resultou ser de 3&nbsp;808&nbsp;610, un aumento do 8,1% respecto da década anterior.

## Perfil demográfico 
A *Census Bureau* rexistrou os seguintes datos sobre a poboación dos Estados Unidos.
* 75,1% da poboación é de raza branca.
* 12,3% da poboación é de raza negra ou descendentes de afroamericanos.
* 12,5% da poboación é hispana, un 9 por cento máis que en 1990.
* 3,6% da poboación é asiática.
* Entre 1990 e 2000, a poboación con idade entre os 45 e 54 anos creceu nun 49%, e a de máis de 85 anos creceu un 38%.
* As mulleres superan aos homes en 2 a 1 naqueles cidadáns de máis de 85 anos.
* Un de cada 5 adultos tivo algún tipo de invalidez en 1997.
* Desde 1993 o ingreso por fogar, tanto para familias como para non-familias, foi en aumento.
* O 51% dos fogares estadounidenses ten un ordenador e o 41% posúe algún tipo de acceso a Internet.
* As parellas casadas sen fillos teñen a menor taxa de pobreza.
* Os pobres, sexa cal for a súa idade, teñen maior posibilidades de non ser cubertos polo seguro médico.
* O número de estudantes de escolas primarias e secundarias case chega ao tope histórico de 49 millóns alcanzado en 1970.

## División da poboación por estados 
O estado máis poboado é California con 33&nbsp;871&nbsp;648 persoas, e o menos poboado é Wyoming con 493.782 habitantes. O estado que máis creceu en número de persoas foi California, con 4&nbsp;111&nbsp;627, e porcentualmente foi Nevada, cun incremento do 66,3% (769.424 persoas) desde 1880.

## Idiomas 
A *Modern Languaje Association* encárgase de investigar e detallar información sobre os 36 idiomas e 7 grupos de linguas menos comúns. O inglés predomina como lingua principal, sendo falada nos fogares polo 82,12% da poboación.
O 17,88% restante divídese do seguinte xeito (sinálanse unicamente os idiomas que contribúen máis dun 1%).

# Español ou linguaxes crioulos baseados no español (59,8%)
# Francés ou linguaxes crioulos baseados no francés (4,47%)
# Chinés (4,31%)
# Alemán (2,59%)
# Tagalo (2,61%)
# Vietnamita (2,15%)
# Italiano (2,15%)
# Coreano (1,90%)
# Ruso (1,50%)
# Polaco (1,42%)
# Árabe (1,31%)
# Portugués ou linguas crioulas baseadas no portugués (1,20%)
# Xaponés (1,02%)

## Representación gobernamental 
Desde o primeiro censo, realizado en 1790, o reconto decenial foi a base para a forma de goberno representativo dos Estados Unidos. O Artigo I, Sección II especifica que "o número de representantes non pode exceder dun por cada 30.000 habitantes, cada estado debe ter polo menos un representante".

## Véxase tamén 
### Outros artigos 
* Raza (censo dos Estados Unidos)
* Censo
### Ligazóns externas 
* Páxina principal do Censo  
* Censo Federal en EEUU en 2000, censo estadístico?